Държавен вестник, бр. 44, 2022 г., стр. 11

БРОЙ  44	
Д Ъ Р Ж А В Е Н  В Е С Т Н И К 	
СТР.  11  
7 
 
1.4.11. “Плавателен съд от категория Б" е всеки високоскоростен пътнически плавателен съд, различен от 
плавателен съд от категория А, с машини и системи за безопасност, разположени така, че в случай на 
повреда, която блокира основни машини и системи за безопасност в едно отделение, плавателният съд 
запазва способността си да се движи безопасно. 
 
1.4.12. “Постоянно обслужван пункт за управление" е контролен пункт, който постоянно се обслужва от 
отговорен член на екипажа, докато плавателният съд е в нормално работно състояние. 
 
1.4.13. “Пунктове за управление” са помещенията, в които са разположени радио- или навигационното 
оборудване на плавателния съд или аварийният източник на електрическо и аварийно разпределително 
табло, или където е централизирано оборудването за запис и контрол на пожар, или където са 
разположени други функции, които са от съществено значение за безопасната експлоатация на 
плавателния съд, като управление на силовата уредба, корабна високоговорителна уредба, система за 
стабилизиране и др. 
 
1.4.14. “Конвенция” означава Международната конвенция за безопасност на човешкия живот на море от 
1974 г., както е изменена. 
 
1.4.15. “Жилищни помещения на екипажа” са помещенията, предназначени за използване от екипажа, и 
включват каюти, лазарети, офиси, тоалетни, всекидневни салони и подобни пространства. 
 
1.4.16. “Критични конструктивни условия” означава граничните специфични условия, избрани за целите на 
проектирането, които плавателният съд следва да поддържа в режим на водоизместимост. Тези условия 
следва да бъдат по-тежки от най-лошите предвидени условия, с подходящ диапазон, за да се осигури 
адекватна безопасност в условия на оцеляване. 
 
1.4.17. „Проектна водолиния“ означава водолинията, съответстваща на максималното работно тегло на 
плавателния съд без действащ подемен или задвижващ механизъм и се ограничава от изискванията на 
глави 2 и 3. 
 
1.4.18. „Режим на водоизместимост“ означава режимът, независимо дали в покой или в движение, при 
който теглото на плавателния съд е изцяло или предимно в равновесие с хидростатичните сили. 
 
1.4.19. “Анализ на характера и последствията от неизправностите (FMEA)” е преглед, в съответствие с 
приложение 4, на системите и оборудването на плавателния съд, за да се определи дали има 
основателно вероятна повреда или неправилна работа, която може да доведе до опасен или 
катастрофален ефект. 
 
1.4.20. “Клапа” означава елемент, образуван като съставна част или удължение на крило, използван за 
регулиране на хидро- или аеродинамичното повдигане на крилото. 
 
1.4.21. “Точка на възпламеняване” означава температурата на възпламеняване, определена чрез 
изпитване с помощта на апарат със затворен капак, посочен в Международния кодекс за опасни морски 
товари (IMDG). 
 
1.4.22. “Крило” означава профилирана плоча или триизмерна конструкция, при която се генерира 
хидродинамична подемна сила, когато плавателният съд е в ход. 
 
1.4.23. “Напълно потопено крило” означава крило, което няма носещи компоненти над повърхността на 
водата в режим на работа на крилото. 
 
1.4.24. "Високоскоростен плавателен съд" е плавателен съд, който може да има максимална скорост в 
метри в секунда (m/s), равна на или надвишаваща: 
 
където: V = водоизместимостта, съответстваща на проектната водолиния 
1.4.25. “Кораб с подводни криле” е плавателен съд, който се поддържа над водната повърхност в режим 
на глисаж, чрез хидродинамични сили, генерирани от крила. 
 
1.4.26. „Дължина (L)“ означава общата дължина на подводната водонепроницаема обвивка на твърдия 
корпус, без издадените навън части, при или под проектната водолиния в режим на водоизместимост, без 
активен подемен или задвижващ механизъм. 
 
1.4.27. „Леко тегло“ е водоизместимостта на плавателния съд в тонове без товар, гориво, смазочно 
масло, баластна вода, прясна и питейна вода в резервоарите, припаси за консумация, пътници и екипаж и 
техните вещи. 
8 
 
1.4.28. „Машинни отделения“ са помещенията, в които са разположени двигатели с вътрешно горене с 
обща изходна мощност над 110 kW, генератори, агрегати за течно гориво, задвижващи механизми, 
големи електрически машини и подобни помещения, както и шахтите към тези помещения. 
 
1.4.29. "Максимално работно тегло" означава общото тегло, до което администрацията разрешава работа 
в предвидения режим. 
 
1.4.30. „Максимална скорост“ е скоростта, постигната при максималната непрекъсната задвижваща 
мощност, за която плавателният съд е сертифициран при максимално работно тегло в спокойни води. 
 
1.4.31. “Сборен пункт” е зона, в която пътниците могат да бъдат събрани в случай на авария, да им бъдат 
дадени инструкции и подготвени да изоставят плавателния съд, ако е необходимо. Пътническите 
помещения могат да служат като сборни пунктове, ако всички пътници могат да бъдат инструктирани и 
подготвени да напуснат плавателния съд. 
 
1.4.32. „Режим на глисаж“ означава нормалният работен режим на плавателен съд, когато 
хидродинамичните сили изцяло или основно изравняват теглото на плавателния съд. 
 
1.4.33. “Агрегат за течно гориво” е оборудването, използвано за подготовката на течно гориво за доставка 
до котли, работещи на такова, или оборудването, използвано за подготовката за доставяне на подгрято 
гориво до двигател с вътрешно горене, включващо нагнетателните горивни помпи, горивни филтри и 
нагреватели, работещи под налягане над 0.18 N/mm2. 
 
1.4.34. “Открити пространства за превозни средства” са пространствата: 
 
.1. до които пътниците на борда имат достъп; 
 
.2. предназначени за превоз на моторни превозни средства с гориво в техните резервоари за собствено 
задвижване; и 
 
.3. или отворени в двата края, или отворени в единия край и снабдени с подходяща естествена 
вентилация, ефективна по цялата им дължина през постоянните отвори в бордовата обшивка или 
горната палуба, или над тях. 
 
1.4.35. „Работно помещение“ означава затворената зона, от която се осъществява навигацията и 
управлението на плавателния съд. 
 
1.4.36. “Работно място” означава обособена зона в работното помещение, оборудвана с необходимите 
средства за навигация, маневриране и комуникация, и от където се изпълняват функциите на навигация, 
маневриране, комуникация, командване, управление и наблюдение. 
 
1.4.37. "Работна скорост" е 90% от максималната скорост. 
 
1.4.38. “Организация” означава Международната морска организация. 
 
1.4.39. "Пътник" е всяко лице, различно от: 
 
.1. капитанът и членовете на екипажа или други лица, заети или ангажирани в каквото и да е качество на 
борда на плавателно средство по отношение на работата на това плавателно средство; и 
.2. дете на възраст под една година. 
 
1.4.40. "Пътнически плавателен съд" е плавателен съд, който превозва повече от дванадесет пътници. 
 
1.4.41. „Място за убежище“ означава всяка природно или изкуствено защитена зона, която може да бъде 
използвана като убежище на плавателен съд при наличието на условия, които застрашават неговата 
безопасност. 
 
1.4.42. “Обществени пространства” са тези пространства, предназначени за пътниците и включват 
барове, павилиони, помещения за пушачи, основни места за сядане, салони, трапезарии, помещения за 
отдих, фоайета, тоалетни и други подобни постоянно затворени помещения, предназначени за 
пътниците. 
 
1.4.43. “Сервизни помещения” са тези затворени помещения, използвани за килери, съдържащи 
оборудване за затопляне на храни, но не и помещения за готвене с открити отоплителни повърхности, 
шкафчета, търговски магазини, складови помещения и затворени помещения за багаж.